Súradnice: 49°11′59″S 18°44′24″V﻿ / ﻿49,1996°S 18,7399°V﻿ / 49.1996; 18.7399

Sídlisko **Solinky** v Žiline je postavené južne od centra a prirodzene nadväzuje na sídlisko Hliny VI a obytnú časť Bôrik. Solinky sú jednou z mestských častí Žiliny.

História
--------

S výstavbou tretieho žilinského sídliska sa začalo v roku 1981 a bola ukončená v roku 1988. Ako prvé boli v roku 1981 postavené obytné domy na Javorovej a Gaštanovej ulici. Posledné boli postavené obytné domy na Osikovej ulici. Ďalšia výstavba dvoch obytných domov s viacúčelovým využitím pre obchodné priestory a poštu pokračovala v 90–tych rokoch.

Súčasnosť
---------

Rímskokatolícka farnosť Dobrého pastiera
Je tu postavených asi 4 310 bytov a býva tu približne 12 000 obyvateľov.[chýba zdroj] Na sídlisku sú tri základné školy, materské školy, pošta, garáže, obchody a čerpacie stanice. Pri sídlisku je postavené Veľkoobchodné centrum Metro, *Living centrum* a predajňa a servis automobilov Peugeot. Pred koncom roka 2007 (8. decembra) bolo pri sídlisku otvorené Zábavno obchodné centrum MAX Žilina, ktorého súčasťou je veľké množstvo obchodov ako aj päťsálové kino CineMax. Od roku 1990 rozostavaný objekt nazývaný „strašidelný hrad" bol v decembri 2015 dostavaný a na sídlisku pribudla predajňa potravín BILLA. 

Na sídlisku stojí samostatná farnosť Dobrého pastiera, ktorú zriadil 1. júla 1997 nitriansky diecézny biskup Ján Chryzostom kardinál Korec. Uprostred sídliska je postavený Kostol Dobrého pastiera, ktorý bol slávnostne posvätený 8. mája 1999 diecéznym biskupom. Názvy ulíc na sídlisku sú pomenované podľa stromov: Gaštanová, Smreková, Jaseňová, Javorová, Borová, Osiková, Limbová, Platanová a Dubová. Ďalšie ulice, ktoré patria do mestskej časti: Kopanice, Centrálna, Obvodová, Pod hliniskom, Prielohy, Ulica Jozefa Tombora, Ulica Michala Sinského, Zábrehy a Zadný dielec. Neďaleko sídliska sa nachádza Lesopark Chrasť. Sídlisko Solinky má trolejbusovú dopravu a je napojené na trolejbusovú sieť z troch rôznych smerov (zástavky: Jaseňová, Centrálna, Limbová a Smreková). Od roku 2004 je dopravne prepojené aj so sídliskom Vlčince.

Zoznam ulíc na Solinkách
------------------------

### Zoznam vnútorných ulíc

| **Názov ulice** | **Pomenovaná po** | **Pomenovaná zástavka** | **Významné budovy** | **Dĺžka ulice** |
| --- | --- | --- | --- | --- |
| Borová | Borovica |  |  | 900 m |
| Dubová | Dub |  |  | 300 m |
| Gaštanová | Pagaštan |  | ZŠ Gaštanová | 700 m |
| Jaseňová | Jaseň | Áno |  | 600 m |
| Javorová | Javor |  |  | 270 m |
| Limbová | Limba | Áno | ZŠ Limbová | 400 m |
| Osiková | Osika |  |  | 460 m |
| Platanová | Platan |  |  | 550 m |
| Smreková | Smrek | Áno | Kostol Dobrého pastiera | 500 m |
|

### Zoznam ulíc, ktoré obkolesujú Solinky

| **Názov ulice** | **Pomenovaná po** | **Pomenovaná zástavka** | **Významné budovy** |
| --- | --- | --- | --- |
| Obvodová | Obvod útvaru |  | Tesco, Lidl, GEKO |
| Centrálna | Centrum Soliniek a Hlín | ÁNO | Čerpacia stanica |

Referencie
----------

1. ↑   zilina.sk, [cit. 2023-06-30]. Dostupné online. Archivované 2023-07-11 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Solinky**

Externé odkazy
--------------

* Farnosť Dobrého pastiera Archivované 2011-09-06 na Wayback Machine


|  |  |
| --- | --- |
| Portal | Žilinský portál |

| * z
* d
* u
 Mestské časti Žiliny (20) |
| --- |
| 
* Bánová
* Bôrik
* Brodno
* Budatín
* Bytčica
* Hájik
* Hliny
* Mojšova Lúčka
* Považský Chlmec
* Rosinky
* Solinky
* Staré Mesto
* Strážov
* Trnové
* Vlčince
* Vranie
* Zádubnie
* Zástranie
* Závodie
* Žilinská Lehota

 |  |